Gruziyaning sobiq prezidenti, hozirda Odessa viloyati gubernatori hisoblanadigan Maxail Saakashvili uning sobiq partiyasi Gruziyadagi parlament saylovlarida g‘olib chiqishiga ishonch bildirdi. Shundan so‘ng u mamlakatga tashrif buyurish niyatida. Bu haqda siyosatchi “Rustavi-2” telekanaliga bergan intervyusida ma’lum qilgan. Saakashvilining so‘zlariga ko‘ra, u Gruziyada biror mansabni egallashni ko‘zlamayapti va saylov g‘oliblariga islohotlarni davom ettirishda ko‘maklashishga tayyorligini bildirdi. Uning fikricha, ayni paytda Gruziyada asosan ikkita siyosiy sub’yekt – milliarder Ivanishvili va uning guruhi faoliyat yuritmoqda. Aynan ular o‘rtasida siyosiy kurash bo‘lib o‘tadi. Shu o‘rinda siyosatchi Ukrainani butunlay tark etish rejasi yo‘qligini bildirdi.